დიდი ზიმბაბვე

დიდი ზიმბაბვე — ზიმბაბვეში მდებარე უძველესი სამხრეთ აფრიკული ქალაქის ნანგრევების სახელწოდება. როგორც ვარაუდობენ დიდი ზიმბაბვე შონას (ბანტუს ტომის ხალხი) წინაპრების მთავარი საკულტო ქალაქი უნდა ყოფილიყო. ქალაქი დაარსდა 1100-1400 წლებს შორის პერიოდშიმსოფლიო ისტორიის ენციკლოპედია, თბ. 2009 წ., გვ. 167. იგი წარმოადგენდა მვენემუტაპას სახელმწიფოს ცენტრს, რომელიც ასევე ცნობილი იყო დიდი ზიმბაბვეს სახელმწიფოს სახელწოდებით. აღნიშნული იმპერია მოიცავდა ტერიტორიას, რომელიც დღეს მოქცეულია ზიმბაბვეს (რომელმაც სახელი მიიღო ამ ქალაქისაგან) და მოზამბიკის ტერიტორიაზე.

1928–1929 წლებში დიდი ზიმბაბვეს ნანგრევები გამოიკვლია ბრიტანელმა არქეოლოგმა გერტრუდა კატონ-ტომპსონმა, რომელმაც დაადასტურა ნაგებობის აფრიკული წარმომავლობა.Caton-Thompson. The Zimbabwe Culture, 1931. «Ascribes Zimbabwe to African Bantus», The New York Times, 1929-10-20, p. 2. მანამდე არქეოლოგების გარკვეული ჯგუფი მიიჩნევდა, რომ ადგილობრივ შავკანიან მოსახლეობას არ შეეძლო აღნიშნული ციხესიმაგრის აგება და მის აშენებას მიაწერდნენ ფინიკიელებს ან არაბებს.«Vast Ruins in South Africa- The Ruined Cities of Mashonaland», The New York Times, 1892-12-18, p. 19..

1986 წელს შეიყვანეს იუნესკოს მსოფლიო მემკვიდრეობის ძეგლების სიაში.დიდი ზიმბაბვე იუნესკოს საიტზე

 გალერეა 

 იხილეთ აგრეთვე 
 მსოფლიო მემკვიდრეობის ძეგლების სია აფრიკაში

 ლიტერატურა 

 მსოფლიო ისტორიის ენციკლოპედია, თბ. 2009 წ.

 რესურსები ინტერნეტში 

 Great Zimbabwe site page in JSTOR's African Cultural Heritage Sites and Landscapes database"
 Chapter on Great Zimbabwe from "Ending Stereotypes for America" 
 Great Zimbabwe entry on the UNESCO World Heritage site
 The Story of Africa: Great Zimbabwe — BBC World Service

 სქოლიო 

კატეგორია:მსოფლიო მემკვიდრეობის ძეგლები ზიმბაბვეში